Brandstofprys kan in Mei weer skerp styg - My Matzikama | My Matzikama
Die pryse van brandstof sal na verwagting in Mei skerp styg. Volgens die jongste inligting van die Departement van Energie wat vanoggend bekend gemaak is, kan die prys van petrol 93 (ULP & LRP) in Gauteng op Woensdag, 3 Mei, moontlik met 45,4c per liter en die prys van diesel met 'n 0,005% swaelinhoud moontlik met 32,6c per liter styg.
Die belangrikste redes vir hierdie verwagte prysstygings kan hoofsaaklik aan die verswakking in die gemiddelde R/$-wisselkoers oor die tydperk van 31 Maart tot 24 April toegeskryf word. Hoewel die daaglikse wisselkoers sedert die middel van April aansienlik tot om en by R/$13 versterk het, het die gemiddelde wisselkoers oor dieselfde tydperk net tot R/$13,53 verbeter.
Dit is gevolglik nog heelwat swakker as die gemiddelde wisselkoers van R/$12,90 waarop die prysveranderings vir April bereken was. Hierdie verswakking in die gemiddelde R/$-wisselkoers het 'n styging van 26,1c per liter in die petrolprys en 25,6c per liter in die dieselprys vir volgende maand veroorsaak.
Die styging in die gemiddelde internasionale pryse van petroleumprodukte as gevolg van die hoër ru-olieprys oor die afgelope maand het verdere stygings van 19,3c per liter in die petrolprys en 7,0c per liter in die dieselprys veroorsaak.
Meer oor Maskam Brouery
Die Maskam Brewing Company is in April 2016 langs die R363 roete, tussen Vredendal en Lutzville, gestig. Die brouery,...
Verhuring van woonwa- en kampeerstaanplekke op Strandfontein
Die Matzikama-munisipaliteit is van voorneme om toekennings vir die verhuring van die woonwa- en kampeerstaanplekke en chalets volgens die...
Kernbeginsels van suksesvolle besighede
Die volgende beginsels (fondamente) is altyd noodsaaklik om 'n besigheid suksesvol te bedryf: Kennis van die produk of...
Verset teen inspeksies van varsprodukte
Planne om die hele varsproduktebedryf te inspekteer, kry die wind van voor. Regsaksies kan volg oor verskeie aspekte van...
Invincible RFC beplan kamp vir geesbou
Invincible RFC beplan 'n geesbou-kamp op Vanrynsdorp vir die naweek van 18 Maart. Die manne van die klub beplan...